**Проект „Сто години Богословски факултет – II част“**

Основната цел на проекта беше да направи ретроспекция на 100 години съществуване на Богословския факултет, като очертае конкретните периоди, отчете тенденции в тях, представи съответно преподаватели и студенти (особено такива, които впоследствие са се реализирали в Българската православна църква и обществото), да анализира развитието на богословската наука като функция на реалностите през тези периоди.

Поредицата изследвания в рубриката „Помнете Вашите наставници“, посветена на различните поколения във Факултета и позиционирана в библиотека „100 години богословски факултет“ ще дадат основа за подготовката на един АЛМАНАХ, чието представяне ще е част от празничните мероприятие в чест на годишнината. С тази поредица се цели илюстрирането на идеята за школа, т.е. публикации, в които докторанти, асистенти… се опитват да анализират непознати материали на наши предшественици, да предлагат ко-материал, в който да отразят нивото на дискусията днес.

Провеждането на кръгли маси имаше за цел да обсъди съществуващите до сега публикации, които се занимават с историята на факултета, неговите звена, богословието, което се преподава. Идеята е, именно на тези форуми да се прехвърли мост между постигнатото/описаното и новото.

През ноември, в дните на Св. Климент се проведе муждународна научна конференция „Богословие-Църква-Общество в диалог“, която представи визията и мисията на Факултета през следващото десетилетие.

В крайна сметка проектът имаше за основна цел да популяризира съществуването на Богословския факултет като висша богословска школа със 100 годишна история и със съответните научни постижения.